
	ROMÂNIA
Judeţul Vâlcea
ORAŞUL BERBEŞTI
     
247030 BERBEŞTI, VÂLCEA
Str. Principală, nr. 256
E-mail: berbesti@vl.e-adm.ro
                                                       Tel: 0350 525 965



A N U N Ț
          Primăria Oraşului Berbeşti, organizează la  sediul din str. Principală, nr. 256, orș. Berbeşti,  jud. Vâlcea, concurs pentru ocuparea unui post contractual vacant, în conformitate cu prevederile H.G. nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice cu modificările și completările ulterioare, coroborate cu prevederile art.XXII  alin.(1) - alin.(3) lit.a) din Legea  nr.141/2025 privind unele măsuri fiscal-bugetare, cu modificările și completările ulterioare, după cum urmează:  
A) Numărul posturilor scoase la concurs:  1 (un)  post
Denumirea și nivelul postului scoas la concurs, structura în cadrul cărora se află acesta, precum și durata timpului de lucru și perioada: 
- șef serviciu, funcţie contractuală de conducere, nivelul studiilor - superioare, din cadrul Serviciului de alimentare cu apă și de canalizare din orașul Berbești, județul Vâlcea, cu durata timpului de lucru de 8 ore/zi, 40 ore/ săptămână, pe perioadă nedeterminată.
B) Documentele solicitate candidaţilor pentru întocmirea dosarului de concurs, conform prevederilor art. 35 din H.G. nr. 1.336/2022:
1.  Pentru înscrierea la concurs, candidații vor depune  un dosar care va conţine următoarele documente: 
a)  formular de înscriere la concurs, conform modelului prevăzut de anexa nr. 2 la  H.G. nr.1.366/2022  (poate fi pus la dispoziția candidatului);
b)  copia actului de  identitate  sau  orice alt document care atestă identitatea,  potrivit legii, aflate în termen de valabilitate;
c)  copia certificatului de căsătorie sau a  altui document  prin  care  s-a  realizat schimbarea de  nume; 
d) copie documente ce atestă nivelul studiilor și ale altor acte care atestă efectuarea unor specializări, precum și copiile documentelor  care  atestă  îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de  către medicul de familie al candidatului sau de unitățile sanitare abilitate cu cel mult 6 luni anterior derulării concursului;
h) certificat de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.      
2. Modelul orientativ al adeverinței menţionate la alin. (1) lit. e) este prevăzut în anexa nr. 3 la H.G. nr. 1.366/2022.
3. Adeverința  care  atestă  starea  de  sănătate  conține, în  clar, numărul, data,  numele  emitentului  și   calitatea acestuia, în  formatul   standard   stabilit   prin  ordin  al  ministrului  sănătății.  Pentru candidații cu  dizabilități, în  situația  solicitării  de  adaptare  rezonabilă,  adeverința care atestă starea de sănătate
trebuie însoțită de copia certificatului de încadrare într-un grad de handicap, emis în condițiile legii.  
4. Copiile  de  pe  actele  prevăzute la alin. (1) lit. b) - e), precum și copia certificatului de încadrare într- un grad de handicap  prevăzut la alin. (3) se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.          
         
5. Prin raportare la nevoile individuale, candidatul cu dizabilități, poate înainta comisiei de concurs,   în termen de 10 zile lucratoare de la afişarea anunţului, propunerea sa privind instrumentele necesare pentru asigurarea accesibilității probelor de concurs.
6. Locul de depunere a dosarului de concurs şi datele de contact ale compartimentului care asigură organizarea şi desfăşurarea concursului: sediul Primăriei Oraşului Berbeşti din str. Principală, nr. 256, oraş Berbeşti, judeţul Vâlcea, Compartimentul Resurse Umane, adresa e-mail: berbesti@vl.e-adm.ro, telefon 0350/525965, secretar comisie concurs - Bîrdac Iulia-Niculina, care deține funcţia de inspector. 
7. Termenul de depunere a dosarelor (10 zile lucrătoare de la afişarea anunțului de concurs): începând cu data de 18.08.2026 până în data de 31.08.2026, ora 16:00.
C) Condiţiile de participare la concurs:  
1. Condițiile generale, în conformitate cu prevederile art. 15  din  H.G. nr. 1.336/2022:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare și cerințele specifice prevăzute la art. 542 alin. (1) și (2) din OUG nr. 57/2019 privind Codul administrativ, cu modificările și completările ulterioare:
a) are  cetăţenia  română  sau  cetăţenia  unui alt stat  membru al Uniunii  Europene, a unui stat parte la
Acordul  privind  Spaţiul  Economic  European (SEE)  sau cetăţenia  Confederaţiei Elveţiene;
b) cunoaşte limba română, scris şi vorbit;
c) are capacitate  de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;  
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
e) îndeplinește  condițiile  de  studii, de  vechime  în  specialitate și, după caz, alte condiții specifice potrivit cerințelor postului scos la concurs;                                                                                                   
f) nu  a  fost  condamnată  definitiv pentru săvârșirea  unei  infracțiuni  contra  securității  naționale, autorității,  umanității,  infracțiuni  de  corupție /de  serviciu,  infracțiuni de  fals ori contra  înfăptuirii  justiției  infracțiuni  săvârșite  cu  intenție, care  ar  face persoana candidată la post, incompatibilă  cu  exercitarea  funcției  contractuale  pentru  care  candidează, cu excepția situației  în care a intervenit reabilitarea;  
g) nu  execută o  pedeapsă  complementară  prin care i-a fost interzisă exercitarea dreptului de  a ocupa funcția, de  a  exercita  profesia sau  meseria ori  de  a  desfășura  activitatea  de care s-a folosit  pentru săvârșirea infracțiunii sau față  de aceasta  nu  s-a  luat măsura de  siguranță a interzicerii ocupării unei funcții sau a exercitării unei profesii;      
h) nu a comis infracțiunile prevăzute la art.1 alin.(2) din Legea nr. 118/2019 privind Registrul național automatizat  cu  privire la  persoanele care au comis infracțiuni sexuale, de exploatare a unor persoane sau   asupra   minorilor,   precum  și   pentru  completarea  Legii  nr. 76/2008  privind  organizarea  și funcționarea  Sistemului  Național  de  Date  Genetice  Judiciare,  cu  modificările  ulterioare,  pentru domeniile prevăzute la art. 35 alin. (1) lit. h).  
2. Condițiile specifice, conform prevederilor art. 16 din H.G. nr. 1.336/2022 (prevăzute în  fișa postului):  
Studii superioare absolvite cu diplomă de licență;
Cerință specifică: permis auto categoria B;
Cunoștințe de operare/programare pe calculator: cunoștințe operare calculator - nivel mediu dovedit cu documente  (certificat, atestat s.a.) 
Aviz psihologic și Fişa medicală care atestă starea de sănătate corespunzătoare;
Vechime minimă în specialitate: -.                                                                                                             
D) Bibliografia şi tematica:       
1. Constituția României, republicată; Tematica: Titlul I, Titlul II - Capitolul II și Capitolul III;
2. Ordonanța de Urgență a Guvernului nr.57/2019 Codul admnistrativ, cu modificările și completările ulterioare; Tematica: Partea a VI - Titlul III - Capitolul I Personalul contractual din autorităţile şi instituţiile publice; - Capitolul III Drepturi şi obligaţii ale personalului contractual din administrația publică, precum și răspunderea acestuia;
3. Legea nr.241/2006 a serviciului de Alimentare cu Apă și de Canalizare, republicată; Tematica: Capitolul II Autorităţi şi competenţe; Capitolul III Organizarea şi funcţionarea serviciului de alimentare cu apă şi de canalizare; Capitolul IV Operatori şi utilizatori; Capitolul V Finanţarea serviciului de alimentare cu apă şi de canalizare; Capitolul VI  Răspunderi şi sancţiuni; 
4. Regulamentul – cadru al Serviciului de alimentare cu apă și canalizare aprobat prin Ordinul președintelui A.N.R.S.C. nr.88/2007; Tematica: Anexa 1 - Capitolul 1 Dispoziţii generale; Capitolul 2  Siguranţa serviciului de alimentare cu apă şi de canalizare; Capitolul 3  Sisteme de alimentare cu apă şi de canalizare; Capitolul 4  Serviciul de alimentare cu apă; 

5. Legea nr.51/2006 a serviciilor comunitare de utilităţi publice, republicată; Tematica: Capitolul II  Autorităţi şi competenţe Secțiunea 1- Autorităţile administraţiei publice locale; Secțiunea a 4-a - Autorităţi de reglementare; Capitolul III  Organizarea şi funcţionarea serviciilor de utilităţi publice; Capitolul IV  Operatori şi utilizatori;
6. Legea nr.53/2003 privind Codul Muncii, republicată cu modificările și completările ulterioare; Tematica: Titlul II Contractul individual de muncă; Titlul III Timpul de muncă şi timpul de odihnă;
7. Legea nr.319/2006 a securității și sănătății în muncă, cu modificările și completările ulterioare; Tematica: Capitolul III  Obligaţiile angajatorilor; Capitolul IV  Obligaţiile lucrătorilor. 
E) Calendarul de desfăşurare a concursului:
1.Concursul pentru ocuparea postuluI vacant constă, în următoarele etape: selecția dosarelor de înscriere, proba scrisă și proba interviu.   
2.Locul de desfășurare a probelor concursului: sediul Primăriei Orașului Berbești.   
3.Data-limită și ora până la care se pot depune dosarele de concurs: în termen de 10 zile lucrătoare de la data afișării anunțului, respectiv, începând cu 18.08.2026  până la 31.08.2026, ora 16:00.
4. Selecția dosarelor de concurs: 01.09.2026, ora 10:00.
5. Rezultatele selecției dosarelor de concurs se afișează, la sediul și pe pagina de internet a instituției organizatoare, în data de 01.09.2026, ora 14:00.
6. Data și ora probelor de concurs: 
 - proba scrisă: în data de 08.09.2026, ora 10:00.
 - proba interviu: în data de 11.09.2026, ora 10:00. 
7. Termenele în care se afișează rezultatele pentru fiecare probă: în termen de o zi lucrătoare de la data finalizării fiecărei probe.
8. Se  pot  prezenta  la  următoarea  etapă  numai  candidaţii  declaraţi  admişi  la  etapa  precedentă.
9. După afișarea rezultatelor obținute la selecția dosarelor de înscriere, proba scrisă și interviu, candidații nemulțumiți pot depune contestație, în termen de cel mult o zi lucrătoare de la data afișării rezultatelor fiecărei probe, sub sancțiunea decăderii din acest drept.
[bookmark: _GoBack]10. Comisia de soluționare a contestațiilor verifică contestațiile în termen de o zi lucrătoare de la expirarea termenului de depunere a contestațiilor
11. Comunicarea rezultatelor la contestațiile depuse se realizează imediat după soluționarea contestațiilor.
12. Rezultatele finale se afișează la sediul și pe pagina de internet a instituției organizatoare, în termen de o zi lucrătoare de la data afișării rezultatelor soluționării eventualelor contestații pentru ultima probă.
13. Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se codul numeric pentru identificare atribuit fiecărui candidat, la dosarul de înscriere.


Reprezentant legal,
Primar, Glomnicu Petre                                                                                       

